Pinetown-ongeluk: Trokbestuurder tronk toe | Maroela Media
May is tot agt jaar en 10 maande tronkstraf gevonnis nadat hy op 31 aanklagte skuldig gepleit het.
May het skuldig gepleit op 24 aanklagte van strafbare manslag, twee aanklagte van bedrog, 'n aanklag dat hy Suid-Afrika onwettig binnegekom het, 'n aanklag dat hy 'n voertuig sonder 'n geldige professionele bestuurspermit bestuur het en 'n aanklag dat hy 'n padverkeersteken verontagsaam het. May se pleit is deel van 'n pleit- en vonnisooreenkoms.
Sy vragmotor het op 5 September, tydens spitsverkeer, vier minibustaxi's en twee motors getref. Altesaam 22 mense is op die toneel dood en twee het later in die hospitaal aan hul beserings beswyk. 'n Video van die voorval het groot reaksie uitgelok en die video is intussen reeds byna 1 miljoen keer op YouTube gekyk. Die video volg onderaan die berig.
May is nou gevonnis maar wat van die eienaar … Hy het nie net 'n onwettige imigrant in diens geneem nie maar het nie toegesien dat hy die nodige rybewys en PDP het nie en dat die vragmotor padwaardig is nie …
Ek se nie dis reg wat May gedoen het om paar wette te oortree en bedrog met sy bestuurslisensie te pleeg nie, maar is dit nie hartseer dat armoede mens dryf om dinge onwettig te doen net om te oorleef nie.
Dis hoekom hierdie vragmotors sulke lelike ongelukke maak. Hy gaan sit vir n paar jaar almal vergeet en dan wag ons maar net vir die volgende ongeluk. Die regering moet nou n plan maak.